Анлап уку. Текст өстендә эш

(III сыйныфта әдәби уку дәресе)

**Фирдәүс ӘСКӘРОВА**,

*Теләче урта мәктәбе югары квалификация категорияле башлангыч сыйныфлар укытучысы*

**Максатлар:**

*белем бирү максаты:*текст өстендә төрле эш алымнары кулланып укучыны аңлап укуга җәлеп иту; әдәби әсәрне аңлап, факт һәм күренешләрне бәйләп анализлый белү кунекмәләре формалаштыру.

*фикерләү сәләтен үстерү максаты*: укучыларның логик фикерләү сәләтен, аралашу күнекмәләрен камилләштерү; иҗади активлыкларын үстерүгә ярдәм итү.

*тэрбияви максат:* укучыларга тырыш, эшчән булырга кирәк икәнлеген төшендерү.

**Дәреснең тибы:** яңа материалны өйрәнү.

**Көтелгән нәтиҗәләр:** әдәби әсәрнең эчтәлеген үзләштерү, төп фикерне билгеләү, хикәядә урын алган фикер каршылыгын аңлау.

**Метапредмет нәтиҗәләр:**

*регулятив гамәлләр:* дәреснең темасын, максатын мөстәкыйль таба белү, куелган уку бурычын ахыргача тота белү, үзуңнең һәм иптәшеңнең фикерен бәяли белү.

*танып белү гамәлләре:* Г Тукай турында кузаллау үсү, әдәби әсәрне аңлап уку һәм анализлау.

*коммуникатив гамәлләр:*укытучы һәм иптәшләрең белән аралаша белү: үз фикереңне башкалар фикере белән чагыштыру.

**Шәхескә кагылышлы нәтиҗәләр:** дәрестә алган белемнәрне тормышта кулланырга өйрәнү, тырышлык, хезмәткә, укуга уңай караш булдыру.

**Предметара бәйләнеш:**музыка

**Метод һәм алымнар:**әңгәмә, эзләнү-тикшеренү, әдәби эсәрне анализлау.

**Эшне оштыру төрләре:** фронталь, индивидуаль, төркемнәрдә эшләү.

**Ресурслар:**компьютер¸проектор¸тема буенча мультимедиа презентациясе.

Дәрес барышы

|  |  |
| --- | --- |
| Укытучы эшчәнлеге | Укучылар эшчәнлеге |
| **I. Оештыру, мотивлаштыру**Хәерле көн, исәнмесез, укучылар. -Кәефләрегез ничек сон? Сезнең яхшы кәеф белән бу дәрескә килгәнегезгә мин бик шат. Димәк, без дәрестә бик актив эшли алачакбыз. Укчыларга үзбәя карточкалары тэкъдим тителә. | Сәламләү. -Кояшлы иртә кебек -Тукай телен, анам телен Өйрәнергә дип килдек.  |
| **II. Актуальләштерү.****I слайд**. Җөмләләрне укыгыз:1. Өстәлдә дәреслекләр ята.Кошлар җылы яклардан кайттылыр.2. Г.Тукай- бөек шагыйрь. Аның искиткеч матур шигырьләре бар.Кайсы сан астындагы җөмләләрне текст дип эйтеп була? Ни өчен? Тект нәрсә ул? Аның төп билгеләрен искә төшерик. Без дәрестә нәрсә хакында сөйләшәчәкбез? | Презентациядәге җөмләләрне укыйлар. 2 саны астында текст булуын эйтәләр. (фронталь эш)Парларда эшләп текст турында белгәннәрен искә төшерәләр. Әзер пар җавабын сыйныфка сөйләп курсәтә.-Текст ул мәгънә һәм грамматик яктан үзара бәйләнгән ике яки берничә җөмлә. |
| **III. Уку мәсьәләсен кую.****2 слайд.** Дәреснең темасын уку.“Текстны аңлап уку. Текст өстендә эш- Ничек уйлыйсыз, безнен дәресебезнең максаты нинди булыр? | -Тект белән танышу. Анын эчтәлеген анализлау. |
| **IV. Уку мәсьәләсен чишү. Бирелгән текстны төркемнәрдә укып тикшерү.**Хабибрахман Гатауллин. Зирэк шәкерт.“Мин Габдулланы мәктәпкә укырга кергән көннән башлап беләм. Мәктәпкә йөри башлаганда ул бик кечкенә иде. Укырга кергәч башта аны мин укыттым. Соңыннан гына ул муллага күчте. Укырга бик зирәк иде, ятлау куәсе бик көчле иде.”-Бу текст аша сез нәрсә белдегез?- Бу тексттагы вакыйгалар безнең көннәрдә барамы?-Тексттагы малай үскәч кем булырга мөмкин?-Эйе, бу текстта сүз Г.Тукай турында бара. Аның турында бу сүзләрне замандашы Хабибрахман Гатауллин язган.Ә сез Тукай турында нәрсәләр беләсез? **Слайд3.**Кластер төзү.Кластер төзү өчен бирелгән текстны игътибар белән укырга, кирәкле мәгълүматны сайлап алырга кирәк. | Төркемнәрдә эшләү.Текстны укыйлар. Эчтәлеге буенча әңгәмә коралар.Балалар җавап бирәләр. Бер-берләрен тыңлыйлар. Өстәмәләр кертәләр.Биремне төркемнәрдә үтәү.Хикәяне укып, кластер төзиләр.Шагыйрь тормышы 1886 елның апреле — 1913 елның апреле белән чикләнә.Беренче карашка, шагыйрь үткән юллар озын түгел. Аның маршруты да күп очракта Арча районының Кушлавыч, Кырлай, Өчиле авыллары, Казан, Җаек шәһәрләре һәм кабаттан Казан арасында уза. Ул балалар һәм зурлар өчен шигырьләр, хикәяләр, публицистик әсәрләр иҗат итә. Бугенгесе көндәТукай театр сәхнәсендә дә, тарихи роман­нарда да яши. Татарстанда иҗат ителгән иң яхшы әдәбият, сәнгать әсәрләре өчен Габдулла Тукай исемендәге Дәүләт премиясе бирелә. Казанның үзәк мәйданына Тукай исеме бирелгән. Башкалабызда Габ­дулла Тукай әдәби музее менә инде 20 ел эшләп килә. |
| **V. Ял минуты.**  | Күзләр өчен гимнастика ясау вакытында “И туган тел” җырын башкару. |
| **VI.Уку мәсьәләсен чишүне дәвам итү.** Г.Тукайның “Һәркем эштә” хикәясе өстендә эшләу.-Текстның исеме аның темасын чагылдырамы, эллэ хикәянең топ фикерен чагылдырамы?- Тексттагы бала турында сез нәрсәләр белдегез?- Малай күнелендә барлыкка килгән каршылыклы уйларны эйтеп курсәтегез.-Ат, Умарта корты, Кош белән сөйләшкәннән соң малай тирән уйга чумды. Ул нәрсә хакында уйлады?-Сез бу хикәянең мәгънәсен ничек аңладыгыз? | Г.Тукайның “Һәркем эштә” хикәясен уку. Куелган сорауларга җавап бирү. |
| **VII. Рефлексия.**-Укучылыр, бүген дәрестә нәрсә белеп калдык?Борһанетдин кунелендә туган үзең теләгән эш белән генә шөгыльләнергәме, эллә бездән нәрсә таләп ителә шуны эшләргәме? дигән сорау кешеләргә хас куренешме?-Бу дәрестә алган белемнәр тормышта кирәк булырмы?Үзбәя. Йомгаклау.- Борһанетдин үзе өчен дөрес нәтиҗә ясады.Кеше беренче чиратта үз каршындагы бурычын үтәргә тиеш, аннары гына җанына якын эш белән шөгыльләнергә. | Укучылар бу дәрестә нәрсә белеп калуларын эйтәләр.Үзбәя карточкалары җыеп алына.

|  |  |  |  |
| --- | --- | --- | --- |
| Үзбәя | “5” | “4” | “3” |
| Текст турында белу |  |  |  |
| Теманы табу |  |  |  |
| Укыган текстның эчтәлеген аңлап кластер төзи белү |  |  |  |
| Укыган текстның эчтәлеген аңлап сорауларга җавап бирә белү |  |  |  |
| Текст буенча нэтиҗә ясый белү |  |  |  |
| Төркемдэ эшли белү |  |  |  |
| Дәрестәге активлык |  |  |  |

 |
| VIII.Өй эше1. Г.Тукайның “Һәркем эштә” хикәсенен төп героена характеристика бирергә.2.“Беренче мәртәбә мәктәпкә бару” хикәясен укырга. |  |